Title: Návrh
Author: Odbor ochrany práce
Last saved by: Ľubica Bugriová
Company: MPSV

Predkladacia správa

Predložený Návrh záverečného účtu kapitoly 21 - Ministerstva zdravotníctva Slovenskej republiky za rok 2010 bol vypracovaný v súlade so Smernicou Ministerstva financií SR zo dňa 13. januára 2009 na vypracovanie  záverečných účtov  kapitol štátneho rozpočtu, štátnych fondov a na vypracovanie návrhu záverečného účtu verejnej správy Slovenskej republiky číslo MF/8208/2009-311. Obsahuje hodnotenie výsledkov rozpočtového hospodárenia ústredného orgánu a rozpočtových a príspevkových organizácií v jeho pôsobnosti.
Vládny návrh zákona o štátnom rozpočte na rok 2010 bol prerokovaný v orgánoch Národnej rady  Slovenskej republiky a schválený dňa 4. 11. 2009 zákonom č. 497/2009 Z. z.. Ministerstvo financií Slovenskej republiky nadväzne na bod C.1. uznesenia vlády Slovenskej republiky č. 692 zo dňa 30. septembra 2009 k návrhu rozpočtu verejnej správy na roky 2010 až 2012 oznámilo Ministerstvu zdravotníctva Slovenskej republiky záväzné ukazovatele štátneho rozpočtu na rok 2010.    
V kapitole Ministerstva zdravotníctva Slovenskej republiky boli na rok 2010 rozpočtované príjmy v celkovej sume 84 782 tis. €. Záväzný ukazovateľ v príjmovej časti predstavoval sumu 14 942 tis. €. Schválený rozpočet prostriedkov z rozpočtu Európskej únie predstavoval sumu  69 840 tis. €. Úprava príjmov bola v priebehu roka realizovaná v oblasti prostriedkov z rozpočtu Európskej únie.
V oblasti výdavkov bol v štátnom rozpočte kapitoly Ministerstva zdravotníctva Slovenskej republiky na rok 2010 vyčlenený objem finančných prostriedkov v celkovej sume 1 439 532 tis. €, z toho v oblasti bežných výdavkov v sume 1 436 086 tis. €, čo predstavuje 97,76 % z celkového rozpočtu a v oblasti kapitálových výdavkov v sume 3 446 tis. €.
Na mzdy, platy, služobné príjmy a ostatné osobné vyrovnania bolo vyčlenených 23 575  tis. €, čo predstavuje 1,64 % z celkového rozpočtu. Najväčšiu časť výdavkov v kapitole zdravotníctva tvorí štátom platené poistné na zdravotné poistenie

   Uvedený materiál bude po prerokovaní vládou SR následne predložený na rokovanie do výboru NR SR pre zdravotníctvo.

   V materiáli sa neukladajú žiadne úlohy, preto nebol predmetom medzirezortného pripomienkového konania.